Nafarroako Parlamentuko Mahaiak, 2010eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Aitor Etxarri Pellejero jaunak aurkeztutako galdera, Aralarko San Migueleko sarbideko bide-seinale berrien kostuari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 192. artikuluak agindutakoari jarraikiz, idatzizko erantzuna bidal dezan.

GALDERAREN TESTUA

Nafarroa Bai parlamentu-taldeko foru parlamentari Aitor Etxarri Pellejerok, Legebiltzarreko Erregelamenduan ezarritakoaren babesean, honako galdera hau egin dio Nafarroako Gobernuko Herri Lan, Garraio eta Komunikazio Departamentuari, idatziz erantzun diezaion:

2008ko maiatzaren 6an, parlamentari honek eginiko idatzizko galdera bati erantzunez, parlamentari honek eginiko galdera bati emandako idatzizko erantzunean (galdetzen zitzaion zer zela-eta Kultura eta Turismo Departamentuak-Vianako Printzea Erakundeak ez zuen “San Miguel de Aralar” izena euskaraz paratu bertarako errepidean jarritako errotuluetan, Iribas-Alli-Baraibar bidegurutzearen parean, Kultura eta Turismo Departamentua-Vianako Printzea Erakundeko kontseilariak erantzun zuen Herri Lan Departamentuari helaraziko zitzaiola eskaera, azken departamentu horrek bide-seinaleak zuzendu zitzan.

Zeregin horiek 2009ko abenduan egin ziren, eta serigrafia berriak ipini ziren.

• Zer kostu ekarri dio Nafarroako Gobernuari Aralarko San Migelerako errepidean seinale berri horiek jartzeak?

• Zer kontusailetatik finantzatu da gastu hori?

